Pierre Biermann

De **Pierre Biermann**, gebuer den 8. Abrëll 1901 zu Gréiwemaacher, a gestuerwen den 19. September 1981 an der Stad Lëtzebuerg, war e Lëtzebuerger Professer, Schrëftsteller a Publizist. Hien huet och ënner follgend Pseudonyme geschriwwen: **Peter Forsch**, **Thomas Scharff**, **N. Stich**, **Ernest Morning**, **Graukopf**.

## Liewen

No senger Première (1920) am Stater Kolléisch huet de Pierre Biermann Philologie a Philosophie zu Lëtzebuerg op de Cours supérieurs, an an Däitschland studéiert. Duerno huet hien als Enseignant am Landerziehungsheim Haubinda an Thüringen geschafft.

No sengem *Stage pédagogique* am Stater Kolléisch an enger Zäitchen am Dikrecher Kolléisch huet hien duerno bis zu senger Pensioun (1961) Latäin, Philosophie a Geschicht am Stater Kolléisch enseignéiert. Am Kader vu sengem *Stage* hat hien eng *Histoire de l'enseignement de philosophie au degré secondaire dans l'Université de France* (1928; 90 S.) verfaasst.

1941, ënner dem Nazi-Regime, gouf hien op Düsseldorf versat, koum dat selwecht Joer an de Prisong zu Tréier, an duerno an d'Konzentratiounslageren zu Hinzert, Natzweiler a Buchenwald.

No der Liberatioun huet hien am Optrag vun der Regierung ee Joer zu Genf an der *École internationale* geschafft, dat en vue vun der Verbesserung vun der pedagogescher a moralescher Situatioun vun der krichsgeschiedegter Lëtzebuerger Jugend.

## Publikatiounen (Auswiel)
A sengem autobiographeschen Text vun 1968 beschreift de Pierre Biermann säi Liewenswee vum antiklerikale Fräidenkertum iwwer de liberalen Humanismus, den Antifaschismus a Kommunismus, bis zu sengem parteilosen Engagement fir d'Vëlkerverstännegung an déi reliéis Toleranz.

* 1935-1939: *Geschichte des Mittelalters von Luxemburg aus gesehen*. Luxembourg: Verlag der Cahiers luxembourgeois; Grevenmacher, G. Biermann-Schock, 2 Bänn.
* 1939: *So wurde der Papst.* (ënner sengem Pseudonym Peter Forsch), Luxemburg: Sonderdruck der «Neuen Zeit», 38 S.
* 1945: *Streiflichter aus Hinzert, Natzweiler und Buchenwald.* Luxemburg: Verlag der «Volksstimme», Bourg-Bourger, 44 S. Cote BNL: LA 2589.
* 1968: *Texte statt Memoiren. Ein Beitrag zur "Kulturgeschichte" Luxemburgs.* Luxemburg: P. Biermann, 3 Bänn. (net paginéiert)
:: 1. Band: *1930-1940: Im kleriko-faschistischen Kreuzfeuer*. Luxemburg, März 1968,
:: 2. Band: *1940-1947: Resistenz und Nationale Union*. Luxemburg, Mai 1968
:: 3. Band: *1948-1956: Im Kalten Krieg*. Luxemburg, Juli 1968
* 1978: *Profangeschichte des Judentums. Ein Beitrag zur Überwindung des Rassenwahns und des Antisemitismus.* Luxemburg: P. Biermann, Im Selbstverlag des Verfassers, Imprimerie Centrale, 205 S.
* 1978 (?): *Menschenrechte, wie ich sie meine. RTL untersagt nachträglich ein von RTL getätigtes Interview.*

## Illustratiounen

Fichier:Biermann Streiflichter Hinzert Natzweiler Buchenwald 1945.jpg|Broschür vum Pierre Biermann iwwer säin Openthalt an dräi KZen.
Fichier:Biermann Profangeschichte.jpg|Profangeschichte des Judentums. Ein Beitrag zur Überwindung des Rassenwahns und des Antisemitismus


## Literatur
* Anonym, 1974 a 1975. *Gespräch mit Professor Biermann.* In CLEC (Cercle de liaison des enseignants critiques), Bulletin d'information Nr. 4 (1974), S. 15-18; Nr. 5/6 (1975), S. 7-12.
*Gast Mannes, 1989. *Das freie Wort.* In Récré 5, S. 105-111.
* Gast Mannes, 2007. *Biermann, Pierre.* Cf. S. 56 in: 
* Michel Raus, 1981. *Ein Gläubiger des Unglaubens. Erinnerungen an Professor Biermann.* D'Lëtzebuerger Land 28 (1981), 40.

## Kuckt och
*Lëscht vu lëtzebuergesche Schrëftsteller

## Um Spaweck